LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL SOCIALINĖS APSAUGOS IR DARBO MINISTRO 2009 M. GEGUŽĖS 12 D. ĮSAKYMO NR. A1-316 „DĖL LIETUVOS RESPUBLIKOS VALSTYBINĖS DARBO INSPEKCIJOS PRIE SOCIALINĖS APSAUGOS IR DARBO MINISTERIJOS NUOSTATŲ PATVIRTINIMO“ PAKEITIMO

2022 m. kovo 3 d. Nr. A1-168

Vilnius

1. Pakeičiu Lietuvos Respublikos valstybinės darbo inspekcijos prie Socialinės apsaugos ir darbo ministerijos nuostatus, patvirtintus Lietuvos Respublikos socialinės apsaugos ir darbo ministro 2009 m. gegužės 12 d. įsakymu Nr. A1-316 „Dėl Lietuvos Respublikos valstybinės darbo inspekcijos prie Socialinės apsaugos ir darbo ministerijos nuostatų patvirtinimo“, ir 8.1.13 papunktį išdėstau taip:

„8.1.13. vykdo nelegalaus darbo, nedeklaruoto darbo ir nedeklaruotos savarankiškos veiklos, užsieniečių įdarbinimo tvarkos pažeidimų ir skaidriai dirbančių asmenų identifikavimo kontrolę, atlieka kontrolinius pirkimus, koordinuoja nelegalaus darbo kontrolę vykdančių institucijų veiklą;“.

2. Įgalioju Lietuvos Respublikos vyriausiąjį valstybinį darbo inspektorių pasirašyti Lietuvos Respublikos valstybinės darbo inspekcijos prie Socialinės apsaugos ir darbo ministerijos nuostatus su visais pakeitimais ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.

3. Nustatau, kad šis įsakymas įsigalioja 2022 m. balandžio 1 d.

Socialinės apsaugos ir darbo ministrė	Monika Navickienė